Lav et referat af nedenstående tekst:

Tekst:
Britta Høgh fra Skagen stod klar på havnen sammen med sine to børn, da skibet Absalon lagde til kaj til ved Flådestationen i Frederikshavn. En masse familier var mødt op. - Vi venter på min mand og børnenes far, siger Britta Høgh. - Det bliver dejligt at få ham hjem. Det er ligesom juleaften før tid, siger hun. Besætningen på Absalon drog af sted den 10. september, og har sejlet i Det Indiske Ocean i de seneste måneder. Klokken lidt over ti kunne de gå i land. Familien Høgh blev hurtigt genforenet. - Det er skønt. Jeg har glædet mig til at se familien igen, så det er rigtig skønt! Det er første gang vi sejler hjem, for ellers plejer vi at flyve, så det er lidt noget andet at få lov til at lægge skibet til kajen, så det er rigtig skønt, fortæller Jan Høgh, der er marinespecialist på Absalon. Cirka 150 besætningsmedlemmer har været ombord på Absalon under denne mission. Pirataktiviteten i området i Det Indiske Ocean er faldet over de senest år, men Absalons opgave er stadig at være til stede og patruljere.

Referat:
Gensynsglæden var stor for en masse familier, da Absalon lagde til kaj ved Flådestation Frederikshavn, efter at have været på opgave siden september.